
A történet valós eseményeket és helyszíneket megjelenít. Azonban mindenkinek a figyelmét felhívom, hogy a történet és annak helyszíneinek leírása továbbra is a fantázia szüleménye. A térségben ugyan jelenleg is magas a sugárszennyezettség, azonban a lakosság nincs karanténban. Ozersket és az erőművet kivéve nincs mozgáskorlátozás a lakosságnak.

A továbbiakban is hasonlóan az első részhez bemutatásra kerül a Zóna. Egy olyan kitalált, de a valóságos eseményeket is felhasználó poszt-apokaliptikus katasztrófa helyszíneként, melyben a közösség megtanult együtt élni a megváltozott környezetével.

Bemutatásra kerülnek különböző érdekek és szemléletek, melyek az embereket jellemzik, továbbá a mítoszok alapján az olvasó betekintést nyerhet a Földtörténet és az Emberiség történel-mébe is.

A célom nem egy rövid cselekmény bemutatása, nem egy pár részes esemény kidolgozása és megoldása, hanem egy hosszabb környezeti alap megalkotása volt. Azt hiszem sikerült az első résszel megfelelő alapot adnom, és a könyvemben visszatérek ahhoz a tudományos fantasztikus irodalomig, ahol részben legalább megmagyarázták az egyes felfedezéseket, találmányokat, ese-ményeket.

A könyvben szereplő személyekről, eseményekről és fogalmakról a könyv végén lexikális gyűj-temény található.

Ahogy az előző könyvben már elolvashattad, a történet most azokkal a szereplőkkel folyta-tódik, akikkel ott befejeztem. Kezdjük némi történelmi szállal, keverve a fikcióval. Bemutatom Met-lino falut.

A település, melyet Vándor az otthonának nevezett. Itt volt gyermek és itt veszítette el szüleit. Nem volt ősi település, nem volt több évszázados múltja, csupán pár tíz év. A szülei és nagy-szülei még az eredeti faluban laktak amit 1778-ban alapított Szemjon Ivanovics Metlin földbirtokos.

Az eredeti Metlino még a Techa folyó partján épült. Alig kevesebb mint száz ember lakta a kezdetekkor és ortodox vallásúak voltak.

Ahogy a Jekatyerinburgi Egyházmegye plébániái és templomai című könyv szerzői 1902-ben írták, régen gyönyörű nyírfa erdő volt itt. Fokozatosan kivágták azonban a gyárak, majd később egy gőzmalom számára.

A békés gazdálkodói élet azonban nem tartott sokáig. Pár év telt el és a térségben sorra jelentettek különös eseményeket, jelenségeket, fura csoportokat és személyeket. A hatóság azon-ban tehetetlen volt. Az eseményeket csak követni tudták, megelőzni nem.

A szovjet időkben Metlino először a Kyshtymsky, majd a Kasli kerülethez tartozott. 1926-ban Metlinóban 286 háztartás volt, 1,3 ezer ember élt. 1930-ban itt alapították a Krasznij Lucs kolhozot. A kolhozok szövetkezés alapján létrejött szocialista mezőgazdasági nagyüzemek voltak. A lakosság halászattal, állattenyésztéssel, gabona- és ipari növénytermesztéssel, burgonya- és zöldség-ter-mesztéssel foglalkozott. A közeli ipari létesítmények és város építések biztos piacot jelentettek az itt megtermelt növények és állatok eladásában.

Bár a lakosság sorra tapasztalt furcsa jelenségeket, megtanultak együtt élni a környezetükkel. Világképük és tudásuk korlátozása miatt nem érezték különlegesnek a helyzetüket. Élték békés, egyszerű életüket. Azonban a változás szemmel láthatóan gyors volt.

1957. szeptember 29-én súlyos baleset történt az Erőműben, mely radioaktív felhővel terítet-te be a térséget, köztük Metlino falut és lakosságát is. A települést új helyre költöztették. A Techa folyó partjától a Kozhakul-tó partjára. Ennek hivatalos oka a terület szennyezettsége volt. Az erőmű vezetői ugyanis a reaktorból származó radioaktív hulladékot a folyóba öntötték. Az új helyen először 2. számú Állami Gazdaságnak nevezték el a falut. Pár év után a lakosság Metlinoként nevez-te meg, és a hatóságok is így jegyezték. A régi falu maradványait pedig lezárt területnek minősí-tették.

A házak egy részét lerombolták vagy a gát megépülése után elnyelte őket a tározó víze. Egye-dül csak az 1861-ben épült kőtemplom, valamint egy malom és egy magtár romjai maradtak meg a régi falu területén. Volt amikor a dolgozók a tározó vízszintjének csökkenésével látták a házak tete-jét kibukkanni a tározó vizéből, de senki nem merte megközelíteni. Lehetetlen odajutni – ez egy szigorúan zárt terület. Ismeretlen veszélyforrásokkal és erős őrzéssel. A közelben műszaki telepeket és mobil laboratóriumot alakítottak ki, amelyeket a Mayak Corporation használ.

1958-ban Metlino faluban létrehoztak egy kísérleti kutatóállomást a Mayak Corporation  számára. Itt tanulmányozták a radioaktív szennyeződés környezetre gyakorolt hatását. Az állomás 1998-ig működött. Ezt követően az épületet hivatalosan elhagyták.

1957 es katasztrófa utáni években lassan, folyamatosan csökkent a lakosság. A folyamatos állat és mutánstámadások, a sugárfertőzés és a kialakult anomáliák megtizedelték nem csak Met-lino, hanem a környező települések lakosságát is. A kitelepítést mégsem rendelték el. A települést az Erőmü külső területeként hozzácsatolták a lezárt területhez és elnevezték Zónának.

1985-re a település kiürült. A megmaradt pár ember átköltözött Kistimbe vagy a C40-es vá-rosba.

Metlino területe mára mocsarassá vált. Az elhanyagoltság miatt a talaj ingatag és sáros. A tó vize enyhén sós és jelentős benne a nátriumkristályosodás. A tóban kiemelten magas az anomáliák száma, mely gravitációs torzulásokat, örvényeket és kémiai eredetű ködöt is képezhetnek. Az anomáliák számának növekedésével megnőtt a képződmények jelenléte is, főleg a nátrium alapú kris-tályok. Azonban a portyázók ritkán jönnek erre.

A tópart enyhe lankás, nyírfa erdővel benőtt. A Kozhakul-tavat a vízszint hosszú távú inga-dozása jellemzi. Tavasszal és csapadékos években a víz az erdőbe is benyúlhat.

A Kozhakul-tó mélyebb részein normális halak élnek köztük a süllő és a sügér, valamint ponty és amur a leggyakoribb. A zavartalan életmód miatt méretük jelentősen megnőtt.

Az1957 szeptemberében történt sugárbaleset következtében a tó vízgyűjtőjének észak-nyugati része a radioaktív kibocsátás zónájába került. Itt a mai napig a radionuklidok koncentrációja a tóban jelentős, a tó többi részében a sugárzás elenyésző és nem jelent közvetlen veszélyt.

Több mint egy hónap telt el a kastélybeli incidens óta. Vándor minden nap a titkos könyvtár-ban volt. Próbálta megfejteni a dokumentumokban szereplő dolgokat. Azonban rá kellett jönnie, hogy az bonyolultabb mint gondolta.

Be kellett látnia azt, hogy Metlinoban nem sok minden várná. Hiszen a várost szinte porig rombolták a katonák és ami maradt az a pár ház, az is elhagyottan áll több mint három évtizede.

De nem volt jobb ötlete. Az előtte sorakozó könyvek csak azért voltak fontosak, mert a Metlino és anyja neve szerepelt benne. Semmi másért.

Na meg persze azért, mert Tima szerint egy terhes nővel végeztek génmódosítást és édesanyja volt az alany. Ő pedig a magzat. Azaz köze volt hozzá. Azonban semmilyen módon nem tudni, hogy mi volt aza génmódosítás. Timától azt már nem kérdezte meg.

Átkozta is magát sokszor, hogy az anyja nevének említése után nem követelte az egész bekezdés lefordítását. De nem számított rá, hogy Tima bekattan, majd meghal. Ahogy azt sem tudta, hogy ebben a kibaszott Zónában nem talál senkit, aki tud ezen a nyelven.

A professzor már elmagyarázta, hogy a héber nyelv a zsidó közösségek nyelve, melyet az elmúlt 100 évben kezdtek ismét használni, illetve felújítani. Az előtt nem nagyon használták. Az óhéber még a felújítás előtti amolyan bibliai változatot jelölte. Vándor számára érthetetlen, hogy miért ír valaki ilyen nyelven egy orosz területen, orosz kutatási projektekben. De lényegtelen is volt, ha nem tudja elolvasni. Talán pont ez is volt a cél, hogy kevesen értsék meg.

Kóbor is lejött ide a harcok után és megjegyezte Felixnek, hogy olyan mintha titkos írással írták volna. Ez Vándorban is megragadt, de valószínűbb amit a Professzor mondd. Az, hogy a kutató aki lejegyezte ezeket zsidó volt. Nem volt született orosz, és Így tudott egyedül írni. Ezt igazolja, hogy volt pár orosz szó is a dokumentumokban.

Persze a hetek alatt kutattak. Olyan embereket kerestek aki tud ilyen nyelven, de sehol nem találtak. Viszont a Zóna nagy és számos településen még nem jártak.

A PDA-ban már napok óta ott az üzenet, miszerint az időjárás-kutató állomás előrejelzői hatalmas hóvihart jósolnak a hétvégére. Ami ebben a meglepő, hogy eddig száraz volt az ősz. Ilyenkor már állandó hótakarónak kellene lennie a térségben. A tavak, folyók sem fagytak még be, még ha -15 fokra is hűlt az éjszakai hőmérséklet. A nap egy ideje már keveset bukkan elő és megnőttek a csapadékos viharok is. De ez talán nem is fura. A stalkerek ilyenkor ritkán mennek portyázni. Csak azok akik szeretik a kihívásokat.

A hóvihar keresztbe tehet annak, ha elakar indulni Metlinoba. Egyrészt meg kell kerülnie az Erőművet, másrészt... évek óta nem volt arra. Így azt sem tudja mi vár rá az úton.

Persze egyszerűbb lenne átmenni a Tiltott városon. De a katonasággal most nem éppen felhőtlen a kapcsolat és valójában azt sem tudja, mi van most arra felé. Minden út zsákbamacska.

De valamerre mennie kell. A Könyvtár ugyan sok információt ad, de ő nem könyvtáros. Ő Stalker, akinek fizikailag kell megtalálnia a választ és nem egy könyvben.

***

Tom, a „Történész” és Vándor percek óta vitatkoztak. Miközben mindkettőnek ugyanaz a véleménye, hogy sehol nem tartanak. A dokumentumokban szereplő információk nem mindig hasznosak. Amelyek pedig azok, az irreális, inkább Tima fantazmagória elméletével illik össze. Amit egyik sem akar elfogadni. A Metlino Projekt személyes ügy Vándor számára. Olyan, amelyet nem hagyhat félben. Persze az is lehet, hogy Tomnak van igaza, és a Metlino Projekt megoldása is a polcokon lévő többi könyvben van. De valamiért nem akaródzik addig félretenni ezt, amíg nem sikerül az egészet megfejteni. Ahhoz azonban kellene egy héber szótár, vagy valaki aki tud héberül.

A fenti könyvtárban minden van ami kell..., héber szótár pont nincs.

Az első napokban még Történészként hívta Tomot. De hosszúnak találta ezt a becenevet. Rövidebb nem jutott eszébe ezért átállt arra, hogy csak Tomnak nevezze. Lényegében az ok az volt, hogy ő sem szerette, ha Vándornak szólítják. De már nem érdekelte annyira, hogy ezt felhozza. Az embernek adnak neveket és beceneveket. A Történész egy gúnynév volt. Hosszú és Tom tudására és előző munkahelyére mutatott rá. Már pedig az a múlt. A jelenben bár Tom jelentős történelmi tudással bír, de mégsem ez határozza meg a jellemét. Ő zsoldos. Akinek Tom a neve.

– Ezerszer átrágtuk már magunkat a dolgokon, – fakadt ki Tom. – és nem sikerült eljutnunk sehova. – Kezével óvatosan oldalra tolta a maga előtt lévő könyvet. Vándor hátradőlt és kezeit a tarkójára tette.

– Azt hiszed nem tudom? ... – hevesen reagált. Majd egyik kezével körbemutatott a könyvtáron, majd visszahelyezte a tarkójára. –  ... Itt van minden és még sincs semmi. A dokumentumok jórészt más nyelven vannak. Egyedül abban lehetünk biztosak, hogy valósak. – sóhajtott. Előredőlt és a kezeit az asztalra rakta. – Már a legtöbb persze.

Tom maga elé húzta a jegyzeteit tartalmazó papírokat.

– Igen, nos azért sok mindent megmagyaráznak a vérszopókkal és egyéb mutánsokkal kapcsolatban. De még mindig nem tudjuk, hogy veled mi van. – ránézett Vándorra. – A Prof vett vért tőled?

Bólintott.

– Igen, de nem talált benne semmi elváltozást. Átvizsgálták a testem is ... – folytatta volna. De észrevette, hogy Tom furán nézi. Oldalra hajtotta a fejét és méregeti. Sóhajtott.

– Nincsenek vámpír fogaim. – mindketten röhögni kezdtek.

Az elmúlt két hónapban a feszültség, a rossz kedv sokszor átment iróniába és röhögésbe. Timának abban igaza volt, hogy szürreális az amit olvasnak... Ezt a szót is Tomtól hallotta először Vándor, tetszik neki. A világa is szürreális, azaz a valóságon túli.

– Persze mert csápjaid azok vannak mi? – horkant fel. – Egyáltalán, minek azok a csápok és honnan jöttek?

Visszafordultak a könyvek fele.

– Chest szerint a polipok a megoldás. – mondta Vándor.

– Igen, én is ezen gondolkoztam. A fenti könyvtárban is találtam olyat, hogy a polipok amolyan lábasfejűek. Amelyeknek a szájnyílása körül vannak hasonló karok. De a Vérszopóknak négy csápjuk van, a polipoknak pedig nyolc. Legalábbis nem találtam négy csáposat közülük. Azokat is karoknak hívják. – Vándor érdeklődve hallgatta a másikat. – Egyébként pedig lehetséges, hogy a Vérszopók megalkotásánál polip DNS-t alkalmaztak és a csápok csak mellékhatások.

– Mire gondolsz? – kérdezte Vándor.

– A cél ugyebár egy ősi vérszívó lény DNS-ének a beépítése és valami szuper katona létrehozása. – majd legyintett. – Tekintsünk el a mítoszoktól és a filmektől. Vegyük azt, hogy ezek a vérszívó humanoidok régen nem szuper képességekkel rendelkeztek. Csak a környezetükhöz alkalmazkodtak. Számos legenda van ilyen lényekről, de egyik sem említ csápokat.

– Rendben. De ha a csáp nem volt betervezve akkor mégis hogyan...? Miért?

Tom gondolkozott, elővette a jegyzeteit és lapozni kezdett. Kivett egy lapot, melyen rajzok és szövegvolt. Láthatólag tényleg sokat foglalkozott az új információkkal.

– A polipok eredetileg képesek a színváltóztatásra.

– Rendben. De a Vérszopók nem változtatják a színüket... szerintem. Ők másképp tűnnek el a szem elől.

– Igen. Ez nekem is eszembe jutott. De mi van akkor, ha a DNS manipulációval ez a képesség is fejlődött?

Vándor sóhajtott.

– Tehát játszadozik a gyerek és nem tudja mi lesz az alkotásból.

Tom bólintott, miközben az előtte lévő vérszopó rajzát nézte.

– Valahogy úgy. Bár még az sem biztos, hogy humanoidok voltak. – mondta Tom és kopogtatni kezdett a ceruzájával az asztalon.

– Mire gondolsz? – kérdezett rá.

– Bár a dokumentumok sok helyen ködösítenek és sehol nem írnak le semmit az eredeti „vámpír”-ról. Én is csak azért gondolom, hogy humanoid volt, mert a legendák is ezt mondják. – Felemelte a ceruzát és rámutatott a polipra. – De mi van akkor ha egy polipszerű lény volt a vérszívó is?

– Ez már nekem bonyolult. – mondta Vándor. – Meg ennyire nem is foglalkoztat.

Szemeit ismét a Metlino kupacra szegezte.

– Talán rossz irányba közelítünk. – a kupac ott hevert az asztalon, mind a 13 része. Tom követte a másik tekintetét.

– Nézd. Ezerszer átrágtuk magunkat a Metlino projekten. Amennyit persze ebből megtudtunk. Mert a nyelvet még én sem értem. Csak pár szót tudtunk kiragadni és az sem biztos, hogy jól értelmezzük.

Vándor bólintott. – Tudom. Folytassuk a többinél, amit megértünk.

Lassan forgatták a könyveket. Néha elgondolkozott Tom, hogy miért is nem látták többet azt aki az első érkezéskor itt volt. Körbenézett. – Egyáltalán ki lehetett az? –  Átkutatták ugyan a helyiséget, de nem találtak rejtekhelyet, rejtekajtót... Olyan, mint egy szellem.

Néha még abban is kételkedett, látott-e valamit ott.

– Lehet csak az elméje csapta be? Persze, aki tanúsítaná az ellenkezőjét az halott. A kölyök halott. – Visszafordult egy új kötethez és lapozgatni kezdte. Megakadt a szeme egy érdekes szövegrészen. Mondjuk a figyelmét az elmosódott tinta ragadta meg először, de az is, hogy oroszul írták.

– Nézd! – szólt oda Vándornak. – Ez érdekes! – rámutatott az előtte lévő könyvben szereplő sorokra.

Vándor ráhajol az asztalra és olvasni kezdi a kézírást.

– „A kísérlet sikertelen, az alannyal nem tudtunk kapcsolatot teremteni.„

Ezután egy gépelt szöveg volt, mely szerint „a Sliudorudnik csillámbányánál találtak egy ... (elmosódott)”, mely „alvó” állapotban volt.

– Alvó? – Tom felállt és furcsán kérdő arcot vágott. – Ez mit jelent? Alvó... – majd tovább olvasták. – „Az ébredés után az alany zavart volt és tartózkodó.” A gépelt papír mellett egy képet rögzíttetek gémkapoccsal. A képen egy sziklavéset fényképe látható. A sziklavéset, egy oldalról ábrázolt alakot mutat.

Vándor levette a képet és odanyújtotta Tomnak.

– Mi lehet ez? – kérdi.

A másik megrázza fejét

– Nem tudom, ha jól látom valami ókori kultúrából származó szikla vésett vagy szobor, Talán akkád vagy sumér. Valami istenséget ábrázolhat vagy nagy vezetőt. Látod mennyivel magasabbnak rajzolták őt? Ez a tekintélyt is jelentette. Akkoriban az isteneket és az uralkodókat, királyokat jellemezték így. Itt van ez a jel is. Szárnyak és valami kerek. De nem ismerem fel. Nem láttam még ezelőtt. Mondjuk nem is szakterületem az Ókor.

––––––––

Maga elé húzta a könyvet és tovább olvasta a szöveget.

– A gépelt szöveg alapján az alany magas volt, majdnem 4,5 méter.

Egyszerre jegyezték meg.

– Óriások. – majd furán néznek egymásra.

A sziklavésetet jobban megnézve azt vették észre, hogy a három álló személy a képen alig voltak magasabbak az ülő alak térdénél...

– Lehetséges. – mondta Tom. – A történelem rengeteg említést tesz az óriások létezéséről, de ez idáig nem találtak bizonyítékot.

– De 4,5 méter! – Vándor felnézett és próbálta a plafont megsaccolni. Ami több mint kétszer akkor volt mint ő. – Talán nem verte volna be a fejét, de súrolta volna a mennyezetet.

– Nem olyan nagy dolog, ha azt nézzük, hogy a dinoszauruszok mekkorák voltak régen és most. Nézz meg egy gyíkot... De említhetném a cápákat is.

– Cápák... ja. – bólintott Vándor. Bár csak hallomásból ismeri a szót. Nem is látott képen sem ilyen állatot. Bár pár éve a stalkerek hoztak nagyobb fogakat, melyet egy őscápának tulajdonítottak, de annyira nem érdekelte, hogy utánanézzen. Volt elég gondja az élőkkel, nem hogy kihaltakkal foglalkozzon.

Tom folytatta.

– A cápák például évmilliókkal ezelőtt fejlődtek ki. Volt egy nagyon ismert faja, de most nem jut eszembe a neve, a fehér cápa őse. Állítólag megnőtt az is vagy 30 méterre, ha nem többre. Azért emlékszem rá, mert itt is találtak fog maradványokat tőle.

– Ne már! ... 30 méter? – fakadt ki Vándor. – Azért az ... hatalmas. – majd elgondolkozott. Most már érti, miért olyan nagyok azok a fogak amiket mutogattak. – Persze tudom, hogy voltak anno a dinoszauruszok. Láttam én is könyvekben, de ... ember? Egy ember aki több mint kétszer akkora volt mint mi? – majd hirtelen elgondolkozott – ... És még mai napig élt? – mutatott rá a kézzel irt jegyzetre.

– Megjegyezném... – mondta csendesebben Tom. – Sehol nem írják, hogy ember volt.

Vándor ránézett a másikra és gondolataiban végigpörgette a sorokat amiket olvastak.

– De a képen ember van ábrázolva. – válaszolt.

Tom bólintott.

– Igen. ... Illetve. – folytatta. – Emberszerű.

A lap többi része elmosódott ezért lapoztak... a következő oldalakat viszont kitépték. Látszott a kitépett oldalainak megmaradt tépett szegélye. Még csak nem is szépen kiszedték. Erre láttak példát más dokumentumban is. Ahol vágással távolítottak el részeket. Ezeket tépték.

A következő lap már azt tárgyalja, hogy a szovjetvezetés utasításai alapján az alanyt meg kell semmisíteni.

De a dokumentumban nem tértek ki arra, hogy ez megtörtént volna, a többi lap üres. Az utolsó lapon egy jegyzet található, rajta számok.

– Könyvtári lajstrom. – gondolta Tom. – A könyvek azonosítószáma.

Vándor felnézett a polcokra és észrevette rajtuk a számokat. Majd cetlit vett elő és kiírta a 7 azonosító számot.

Elindultak megkeresni a könyveket, azonban egyik sem volt a jelzett helyen. Zsákutca.

– Talán van valami listázás, hogy mi lehetett ez a hét dokumentum. A könyvtárak gyakran használnak ilyen rendszerezéseket. – Tom elindult körbe a könyvtárban. Valami könyvtári katalógust keresett. De nem talált.

Vándor nem figyelt arra mit mond vagy csinál a másik. Visszaült és elkezdte lapozni az előző könyvet. Keresett benne valamit aminek értelme van.

– Egyáltalán. Miért is vették le pont ezt a könyvet? – ránézett a polcra, ahol ezernyi hasonló van fent. – Ja igen. Lapozott előre. A második oldalon a Metlino szó szerepel. Ami a szülőfaluja. – A kutatás elején olyan könyveket keresett amiben ez a szó szerepel. Mivel ezt óhéberre nem fordították le egyikben sem. Persze az anyja nevét is kereste, de azt sehol nem találta többször.

Kivette a vésett követ ábrázoló képet a dokumentumból. Rajzolt egy kérdőjelet a közepére a szélére pedig ráírta a dokumentum számát és az évszámot: 1947. Odasétált a falon lévő egyik négy méter széles parafatáblához és felszúrta a képpel együtt egy tűvel a táblára.

– De mi köze egy óriásnak Metlinohoz? – egyik kezét a falra tette, másikkal a fejét fogta.

A táblákat üresen találták a könyvtár hátsó részében a falnak támasztva. Vándor eldöntötte, hogy ezeken fogja legjobban átlátni a kutatását a múltja után. A táblák gyorsan teltek az első hetekben, azonban semmivel sem jutott közelebb a válaszhoz. Csak kérdések tömkelege került elő.

Főleg, hogy senki nem tudott héberül vagy óhéberül és bármilyen hihetetlen, most jól jött volna annak a kis hülyének a tudása. Aki tinédzserként folyékonyan olvasott ezen a nyelven.

– Én csak angolul, oroszul és ukránul beszélek. – gondolta Vándor, majd kiegészítette. – Na persze megértem a magyart és a franciát is részben. De nem mondhatni, hogy ez hasznos.

A nyilat kivették a testéből. Most ott van a vértől megtisztítva, beleszúrva a tábla bal felső sarkába... Emlékeztetőleg. Még azt sem tudták, hogy ki lőtte le a kölyköt.

***

Felix sem volt túl nyugodt az elmúlt napokban. Maga a tény, hogy a Katonaság a harcok utáni hetekben megkereste és segítséget ajánlottak fel már magában is fura. Az még furább, hogy közölték, ezt nem árulhatja el a stalkereknek és a házaspárnak.

Ez amolyan zsoldosi megbízás volt. Valójában remélte, hogy semmi köze a kastélybeli történtekhez vagy a barátjához. Tom szintén így gondolkodott. Már vagy fél órája némán ültek a kastély ebédlőjében és kortyolgatták a sörüket.

Tom ezerszer átrágta már magát ezen a témán és próbált Felixre is hatni. Ami elég nehéz volt, mivel ő volt a zsoldosok vezetője ezen a bázison. Felettese. Bár Felix soha nem kérte ki magának a hűséget. Tom soha nem is kockáztatta volna, hogy eljussanak idáig. Az nem csak a munkakapcsolatot, de a barátságuk végét is jelentette volna.

– Te vagy a barátja. Beszélned kell vele.

Felix az asztalon könyökölt és napok óta ezen gondolkodott.

– Tudom, de hidd el, őt nem olyan könnyű meggyőzni.

– Meggyőzni?  – fakadt ki. Körbenézett és halkabban folytatta. – Még azt sem tudjuk mit keres, vagyis mit keresünk. Azt sem tudjuk mi történt ott a csatornában.

Felix letette a kezét és a másikra nézett.

– Nézd. Tudom, hogy Lew a barátod volt, de akkor ott nem Sascha hibázott. Biztos vagyok benne.

– Nem is mondtam ilyet. Lew feladata volt figyelni a kölyköt.. Valamit elnézett, ha meg tudta őt ölni az a kölyök. – majd folytatta. – De Sascha nem mondta el, hogy miért. És... tudom, hogy ez téged is idegesít.

–  Persze. De túl sok minden járhat a fejében. Nekem is csak annyit mondott, hogy a múltja visszaköszönt. A dokumentumok a szülőfalujáról megrázták, és anyja neve is feltűnt.

–  Gondolod, hogy ő is mutáns? – kérdezte az asztal felé hajolva halkabban.

Felix elgondolkozott egy pillanatra.

– Nem. Sascha ember. Soha nem láttam emberibbet nála. Habár vannak furcsa dolgai, de akkor is csak ember. Láttam már megszúrva, meglőve, egyszer még a lábát is eltörték... Hetekig feküdt. Ez nem valami mutáns jellem.

– Nem is azt mondtam, hogy szuper képességei vannak.

– Nézd. – kezdte ismét. – Semmilyen olyan képessége nincs, mint bármelyik másik stalkernek Mayakban. Én is itt születtem. Ennyi erővel engem is lehetne mutánsnak nevezni. Együtt voltunk fiatalok Saschaval. tudom, hogy semmilyen különleges tulajdonsága nincs. Tény, hogy vannak dolgai, de kinek nincs?

Tom hátradőlt.

– Azért nem vágom meg az ujjam a közelében... – terelte humorossá a témát.

– Ne is. – mosolygott el. – undorodik a vértől.

Bár soha nem esett szó arról, hogy Felix hol született, Tom kíváncsi mindig is volt. De eddig nem igazán jutottak el odáig, hogy ez szóba kerüljön. Most azonban Felix hozta fel az „ő is itt született” témát. Ezért Tom elérkezettnek látta az időt.

– Az mondjuk igaz, hogy te is itt születtél. De a te faludat is kitelepítették? Nálatok is voltak a katonák?

Felix gondolkozni kezdett. Látszott rajta, hogy nem kínos a kérdés. De nem tudja hogyan kezdjen bele. Kezeit felrakta a vastag tölgyfa asztalra, ujjait összekulcsolta és a másikra nézett.

– Mikor megszülettem akkor már kitelepítették a szüleimet a faluból ahol éltek. – majd az Erőmű fele mutatott. – Akkor még az Erőművet csatornák és nem gátak vették körül. Az 1957-es robbanáskor a nagyapám villanyszerelő volt az Erőműben. Fiatal volt. Alig 23 éves. A robbanáskor a falu egyik klubjában szórakoztak a barátaival. Az egész épület megremegett. Az ablakok is. De nem aggódtak, nem ijedtek meg. A gyárak építésekor gyakran robbantottak. Feltételezték, hogy az éjszakai munkások dolgoztak a mihamarabbi befejezés érdekében. Korán lefeküdt. Másnap pedig korán indult dolgozni a busszal. De nem engedték át a kordonon. Katonák zárták le az Erőmű körzetét és visszafordították a buszt. Aznap megjelentek a katonák a faluban is. Mindenkinek azt mondták, hogy mossák jól meg a gyümölcsöket és zöldségeket mielőtt megeszik. Az állatok levágását megtiltották. A ruhákat is mossák ki és ne tegyék ki szabadba száradni. Nagyapámék ekkor megijedtek. Arról beszéltek, hogy valami nagy baj van és mihamarabb el kellene menni. De a dédapám nem ilyen volt. Makacs. Közölte, hogy ha baj lenne akkor már szóltak volna, a Kommunista Párt nem engedné meg, hogy bajuk essen. De nagymamám pakolni kezdett. Ekkor katonák jelentek meg és elvitték nagyapámat. Nem az Erőműbe, nem is oda ahol történt a baleset. Sorokovkába vitték. Tudod, az volt a C40-es város előtti település neve.

Tom bólintott. Persze, hogy tudta. Hiszen gyakran hallotta ezt a nevet is az Ozersk elnevezés mellett.

Felix folytatta.

– Na szóval a városba vitték, ahol mindenki ijedt volt és rémült. Elment az áram az éjjel. Nagyapám egyike volt annak a csapatnak, amelynek a dolga az áramellátás megoldása volt. Egész délután keresték a lehetőségeket, generátorokat hoztak hatalmas nyerges vontatók. Éjjel az ég rózsaszín és kék színben játszott, apró villámok cikáztak benne, az emberek gyönyörűnek tartották. A politikai vezetés azt mondta, hogy ez az Északi Fény, és különleges. A vallás vezetők a világvége kezdetét jósolták benne. Nagyapám pedig biztos volt benne, hogy valami rossz jön.

– Mi történt nagyapáddal?

– Pár nap múlva üzembe helyeztek egy kísérleti reaktort, mely ellátta a környező várost árammal. Nagyapámat még nem engedték haza. Egy este buszok érkeztek és teherautókról katonák ugráltak le állítólag és mindenkit összetereltek. Egy férfi lépett elő és közölte, hogy sajnos a falut ki kell telepíteniük. Azért, mert veszélyes mérgező anyag került a levegőbe és a vízbe.

A kitelepítés állítólag gyors volt. 15 km-re arrébb már volt egy falu ahol a Nagy Honvédő Háború áldozatainak üres házába költöztettek be őket. Hónapokig nem kaptak hírt nagyapámról, majd egy nap leszállt a buszról. Soha többet nem ment el. Édesanyám egy évre rá született. 1959-ben. 15 évesen jött össze apámmal, majd megszülettem én 1975-ben. Fiatalok voltak. Nagyapám súlyos beteg volt, melyet valószínűleg a megváltozott környezet okozott. Születésem előtt halt meg. Nagyanyám pedig akkor, amikor 5 éves voltam. Egy kitörésnél. Apám jó barátja volt Sascha apjának. A mutánsvonulás után bosszút akart állni. Csak nem tudta ki az, aki miatt meghalt a barátja. Rá pár napra Sascha édesanyja is meghalt apámmal együtt. Amikor újabb mutánsok támadták meg a falut. – itt befejezte Felix. Lehajtotta fejét, majd hátradőlt és karjait összefonta mellkasán.

Tom eddig nem tudta, hogy ilyen közeli a kapcsolat közte és Vándor között. Azt tudta ugyan, hogy együtt nőttek fel és valami csapatban is együtt voltak. De erre nem számított. Ezek szerint ... Felix is metlinoi volt.

– Ezek szerint te is.. vagyis a szüleid is ott voltak amikor elvitték Sascha anyját?

Felix bólintott.

– Bár a szüleim erről semmit nem mondtak. A Professzor szerint pedig a szüleim nem voltak azok között, akiket elvittek. Mégis úgy érzem, hogy közöm van nekem is ahhoz ami a lenti könyvekben található.

– Ki tudja még, hogy te is onnan származol?

Felix a fejét rázta.

– Nem sokan. Egyre kevesebben, ahogy múlik az idő.

***

A könyvtár számos titkot tartogatott, melyet nem tudtak mind megfejteni. Bár nagy esélyük van rá, hogy találnak valakit aki héberül vagy óhéberül tud olvasni, le tudják valahogy fordítani a szövegeket. De attól még nem biztos, hogy változik valami a Zónában. Hárman együtt sem tudtak eddig nagy vonalakban előrejutni. Úgy érzik, hogy valamit nem vesznek észre. Tom, Vándor és Felix órák óta ült az asztalnál.

Felix nézi a falat, melyen a tömérdek adatok sorakoznak egymáson. Az elején még mindent amit le tudtak fordítani, amit megértettek, azt felrakták a falra. Majd fokozatosan vették le azt, ami nem volt értékes. Az események folyamatosan exkalálódtak az elmúlt 200 évben. De senki nem tudta megmondani, hol lesz a tetőpont. Ránéz a másik kettőre, akik még mindig vitatkoznak. Órák óta nem tudnak dűlőre jutni.

Tom egyre idegesebb.

– Miért nem érted meg? – szegezte neki ismételten a kérdést Vándornak. Felix csak most kapcsolódott be agyilag. Nem érti a kérdést, de feltételezhetőleg megint arról van szó, hogy Vándor Metlino-t tartja kiinduló pontnak.

– A helyi történelem ismeretével ki kell mondanom, amit már párszor megtettem. – nagy levegőt vett. – A Demidovok, és köztük Pavel Grigorjevics Demidov volt a kiindulópont a térségben. – Felállt és odalépett a táblához. Ahol az említett férfi, két társával szerepelt egy fotón. – Ő volt, aki 1760-ban az első kutatóállomást létrehozta a mondák szerint két barátjával. Peter Simon Pallas-al és Carl Linnaeus-al.  – mutatott a két másik alakra a képen. – Ők kezdték el kutatni a természetfeletti lényeket. A helyiek szerint akkor kezdődtek el a megmagyarázhatatlan esetek növekedése is.

Vándor előredőlt, figyelte a táblát és kezével az asztalon dobolt.

– Elhiszem, hogy a történet ott kezdődhet. De nekem Metlino a fontos és az, hogy velem mit tettek. – ránézett Felixre aki a tarkójára tett összekulcsolt kezeivel hátradőlve hintázott a széken. – Az én eredetem érdekel. Nem pedig a Zónáé.

Felix Tomra nézett. Megvonta a vállát. Nem tudtak ezen vitatkozni. Valóban. Soha nem említette Vándor, hogy őt a Zóna érdekli. Soha nem is mondott olyat, hogy a Zóna eredete érdekli. Valójában minden egyes lépése azt alapozta meg, hogy a saját történelmét megismerje. A saját múltját és azt, amit állítólag elkövettek az édesanyjával.

Felix előrenézett.

– Szerinted mit kellene csinálnunk Sascha? Tom szerint felgyorsultak az események az elmúlt 200 évben. Nem tudjuk mi vár ránk. Szívesen mondanám azt, hogy te vagy a kulcs, de nem tudom.

– Ugyan már! – fakadt ki Vándor. – Soha nem mondtam, hogy én lennék a kulcs vagy valami megoldás.

– A srác is téged keresett. – jegyezte meg Tom.

Sascha sóhajtott, majd megszólalt.

– Az az elmebeteg hülye kölyök azt sem tudta mit csinál. Az utolsó perceiben is össze vissza zagyvált. Minden amit tett értelmetlen volt, az általa említett célt is tekintve.

Felix előre dőlt. Kezeit az asztalra tette és közelebb hajolt Saschahoz.

– Erről jut eszembe. Talán elmondhatnád mi történt az alagútban.

Vándor mondani akart valamit, de megállt.

Tulajdonképpen valóban nem mondta még el. Nem is érti miért nem tette. Hiszen az itt ülő kettő bizalmat adott neki. Az elmúlt hetekben zokszó nélkül, némi kritikával és vitával ugyan, de támogatták őt mindenben. Miért nem mondta még el nekik, hogy mi történt?

Persze felelősnek is érezni magát. Hiszen lankadt a figyelme és emiatt több ember meghalt. De tulajdonképpen nem tudta volna megmondani, hogy valóban ezt érzi-e problémának. Nem tudta megmagyarázni magának. Csak indokokat keresett arra, hogy miért nem beszél velük. A Professzornak mindent elmondott. Felixre nézett. De miért nem képes elmondani ugyanezt annak, aki vele együtt nőtt fel? Akiben soha nem csalódott.

Gondolatban harcolt egymással az, hogy most mindent elmond és az, hogy semmit. A másik kettő türelmesen nézett rá. Látták, hogy vívódik. Tom felállt és a távolabbi asztalhoz ment ahova ételt és italt raktak. Elvett egy szendvicset és egy vizet. Megfordult és felült a vastag tölgyfa asztalra.

Vándor végigkövette tekintetével, miközben azon gondolkodott mi legyen.

Valóban. Metlino meglátogatása, és a Projekt most megakadt. Felesleges azon gondolkodnia, hogy mi történt. Mert senki nincs aki lefordítsa neki és még ha el is jutna Metlinoba... Semmit nem találna a leégett házakon és üres portákon kívül. A községháza irattárát is már rég áthozták a városi irattárba, vagy eltűntek. A múltja kutatása egyelőre megakadt. A kölyök sztorija pedig semmit nem jelent. Talán a másik kettő jobban átlátja. Találnak olyat, amit ő nem vett észre.

***

– Hát jó. – maga elé nézett. Látszott rajta, hogy keresi a szavakat.

– A könyvtárban lévő dolgok nagyon izgatni kezdték a kölyköt. Sorra nézegette a könyveket, miközben én meg Lew a helyiséget őriztük. Nem mondom, engem is érdekelt a könyvtár. A falakat nézegettem, és Lew is néha elkalandozott. Utólag már könnyelműen fordítottunk hátat a kölyöknek. Ezt belátom. – sóhajtott.

– Az eseményeket az indította be, amikor Tima megemlítette a Metlino nevet... – Felixre nézett. – Ahol felnőttünk és ahol a szüleim meghaltak. – Felix kíváncsian figyelte. Ezeket persze már tudta. De érezte, hogy a másiknak ezt is el kell mondania a teljes történethez.

Látva a másik kettő kíváncsi arcát folytatta.

– Persze a könyveket nem tudtuk elolvasni. Illetve... – javította ki magát. – ... Mi nem tudtuk. De a kölyök valamilyen módon tudott azon a nyelven. Még ha nem is folyékonyan, de el tudta olvasni ami oda van írva. Viszont nem vette komolyan.

Vándor érezte, hogy kiszárad a torka. Odanyúlt az előtte lévő üveghez és ivott belőle. Majd folytatta.

– Nekem kettős érzésem volt ezzel kapcsolatban. Egyrészről megmagyarázná a dolgokat, melyek különbözővé tették a Zónát a külvilágtól. Másrészt pedig. – arca szomorúvá vált – Ez azt jelentené, hogy embereken kísérleteztek szörnyű dolgokkal. Nem csak bűnözőkkel, hanem ártatlan falubeliekkel... közük az anyámmal is.

Felix és Tom egymásra nézett és bólintott. Ez valóban kegyetlen dolog. De fura, hogy pont az ilyen kegyetlenség az, amin csodálkozik Vándor. De Vándor nem csak azért szörnyülködött, mert ártatlanokat használtak kísérleti nyúlnak. Hanem mert az édesanyja vele volt terhes, amikor kísérleteztek.

– Meg kell értenetek valamit. – kopogtatni kezdett az ujjaival az asztalon. – Sokáig nem tudtam mi tévő legyek miután ott hagytam a csapatot. – Felixre nézett, aki tudta, hogy a Bátrakról beszél. – Ivan volt az első, aki törést okozott akkor bennem. Amikor ott találtam pár napra rá a gyereket a tóba fulladva és senki nem volt a közelében. Amikor magam temettem el. Egyedül. Senki nem volt, aki megmagyarázza nekem azt, hogy mi hogyan történt. És miért. Amikor rájöttem, hogy veletek sem osztotta meg azt, hogy próbára teszi a gyereket... – Felix lehajtotta a fejét. Mindig is sajnálta azt az esetet. Nem szabadott volna megtörténnie. De ő sem volt már akkor a csapatban. Pár órával Sascha távozása után ő is felállt és elsétált szó nélkül a csapatból. Elment egy 10km-re lévő faluba, és ott töltött el majdnem egy évet. A gyerek haláláról csak hetekkel később hallott egy stalkertöl.

– A Zóna sok mindenre megtanít. De arra nem, hogy lelkileg hogyan ne törjünk meg. És nekem már elég törés volt az életemben. Amikor megismertem Elit, azt hittem a lelkem ismét befoltozásra kerülhet. Utána évek teltek el és aztán... – lehajtotta fejét. – Ismét megtörtem.

– Nem tudom miért. Talán a Zóna büntet engem vagy egy felsőbb hatalom. De úgy érzem, hogy akit megkedvelek, azzal mindig lesz valami.

Felix közbeszólt.

– De a kaolin tavi esetnél nem kedvelted a kölyköt. Nem is ismerted.

– Valóban nem. – válaszolt Vándor. – De tehettem volna ellene, ha erélyesebb vagyok.

– Te is tudod, hogy ez nem igaz. Ha akkor nem lépsz le, akkor ellened fordultak volna. Ivannak volt akkora befolyása, hogy félelmükben még akár neked is ugrottak volna. Tudod jól.

– Nem. Nem tudom. – gondolkodott el. – Épp ez az, hogy nem tudom... Ha maradok és csendben vagyok... Talán ott lettem volna, hogy a gyereket kimentsem.

Felix erre nem tudott mit mondani. Azután mégis megszólalt.

– Utólag már bölcsebb az ember. De mindannyiunknak vannak ilyen élményei. – majd hozzátette. – Én is leléptem aznap.

Tom is megszólalt.

– Tudom, hogy nem itt születtem. Nem ebben a környezetben. De hidd el. Nem a Zóna az, ami rosszat okoz és töréseket. Hanem az ember. A történelemben folyamatosan követtünk el hibákat. Még nincs száz éve, hogy két hatalmas, világokat érintő háborút élt át az emberi civilizáció. Melyből nem tanultunk. Az ember okozza a többi ember szenvedését. Az ember az, amelyik lelki sérülést okoz. Nem a Zóna, és nem egy felsőbbrendű lény. Az ember az, amelyik minden tettével az a természet és a civilizáció törvényei ellen küzd.

Felix és Vándor is felnézett. Figyelmesen hallgatták. Tom folytatta.

– A Zóna se nem rossz, se nem jó. Csak egy hatás arra, amit az ember tett. Egy okozat arra, amit az ember okozott. Mert minden alapja ez. Egy univerzális törvény, mely minden vallásban, ideológiában megtalálható. Egy elv, mely szerint minden hatásnak keletkezik egy vele ellentétes, ugyanilyen arányú ellen hatása.

Felix rámosolygott.

– Mióta lettél ilyen bölcs? – Tom elnevette magát.

– Én mindig is az voltam. Csak a bölcs ember akkor beszél amikor kell...

Vándor nem nevetett. Mosolygott ugyan az előbbi vicces megjegyzésen, viszont valami zavarta.

– Mit akarsz ezzel mondani, hogy én okozom a saját lelkem megtörését?

Tom megtörölte a homlokát és a szemeit. Felix lehajtotta a fejét.

– Nem. – majd rámutatott Vándorra – Veled az a baj, hogy leegyszerűsíted a dolgot. Magadat látod egy központban. Holott ez kollektív cselekmény.

Felix felnézett.

– Kollektív? Már megint idegen szavakat használsz. Tudod mennyire utálom ezt. Egyszerűsítsd le, amit mondani akarsz!

Tom felemelte a kezeit megadásképpen.

– Rendben! – letette a kezeit, és közelebb hajolt az asztalhoz. – A probléma, hogy a Zónában sokan központnak tekintik saját magukat. Te is. – mutatott Vándorra. – A stalkerek legtöbbje is.  – egészítette ki. – Azt hiszitek, hogy a tetteitek vagy a múltatok az, ami miatt sorscsapások érnek. Közben pedig nem figyeltek a részletekre. Nem figyeltek arra, hogy ez koll... – ránézett Felixre. – Azaz mindenkit érintő törvényszerűség. – látta, hogy a többiek nem értik még mindig. – Rendben. Lássunk egy konkrét példát. – gondolkozott, mivel is példálózzon.

– Oké megvan. – mutatott a táblára, ahol Tima neve van felírva. – Azt mondtad, hogy ha nemet mondtál volna a srácnak, akkor nem lett volna ez az egész. Nem ölték volna meg Lewet.  

Vándor felemelte a kezét

– Mert így is van.

Tom hátradőlt és válaszolt.

– Tényleg? Akkor nézzük csak a tényeket. – ujjaival számolni kezdett. – A srác tudta, hogy ide akar eljutni. Azt is tudjuk, hogy a katonaság szerint, amint bejött a kastélyba a katonaságnak el kellett azt foglalnia. Állítólag azt az utasítást adta nekik a kölyök, hogy ne hagyjanak élve senkit. Ezt a katonaság saját döntése alapján változtatták meg. Tehát ha te nemet mondasz és mondjuk egy stalker elhozza a labor helyett rögtön ide a srácot. Akkor lehet, hogy a katonaság lemészárol mindenkit,... – Felix mérgesen ránézett Tomra. –...vagy csak nagyobb veszteségeink lettek volna. – előredőlt és megint Vándorra nézett. – Tehát a döntésed miatt lehet pozitív irány történt. Viszont ez sem tőled függött. Mert Tima jött be a Zónába. Ő utasította a katonaságot is. Az ő tetteit azonban más irányította. Más adott neki utasításokat. Tehát láncszerűen mások irányították az eseményeket.

– Rendben. – mondta Vándor, felemelve a tenyerét. – Vegyük úgy, hogy értem mit mondasz. De akkor nem tehetünk semmit a szarlavina ellen?

– Cseljabinszkban egyszer beszélgettem egy tanítványommal. 17 éves volt. Lány, és érdekelték a történelmi események. 2013-ban, amikor a meteorit becsapódott, ő is belépett abba a tudományos klubba ami ezeket kutatta. Napokat töltöttek a könyvtárban ,és sokszor a városban aludt a barátnőinél. – majd felemelte a kezét. – Azt elfelejtettem mondani, hogy nem a városban lakott. 20 km-re egy faluban élt a szüleivel. Közvetlen az akkori Zóna határán. Gyakran emlegette a kitöréses viharok látványát és a szelet amit utána éreztek. De akkor még a Kitörés nem ért el hozzájuk. Ahogy a pszi viharok sem. – kicsit abbahagyta Ivott egy korty vizet, majd folytatta.

– Na szóval. Egyik hétvégén a barátnőivel, akik szintén a klub tagjai voltak, úgy döntöttek, hogy elmennek és megnézik a kőzetmúzeumot a város határában. Pénteken elújságolta nekem, hogy a szülei is elutaznak hétvégére Jekatyerinburgba a rokonokhoz. Azon a hétvégén a Kitörés elérte a falujukat és 13 ember halt meg. De a szülei és ő nem haltak meg.

Vándor megszólalt.

– De a falubeli ismerőseik igen.

Tom bólintott.

– Ez így van. De minden nézőpont kérdése. Ők túlélték. A szülei akkor szálltak le a Cseljabinszki reptéren amikor a katonák megérkeztek és lezárták a várost. Hozzácsatolták a Zónához.

Vándor felállt. A szék mögé lépett és rátámaszkodott a szék karfájára.

– Most akkor az a pozitív, hogy őket is bezárták?

Tom lehajtotta a fejét.

– Nem... Természetesen nem. – Ránézett a túloldalon álló férfire. – De pár napra rá újraindították az iskolákat. Beszélgettem a lánnyal. Elmondta, hogy rettenetes volt az érzés. Hiszen ismerősei, falubeliek és köztük egy vele egykorú is az áldozatok között volt. De mégis örült volt amikor a szülei átölelték. Amikor azt mondták neki, hogy nem lesz semmi baj.

Vándor sóhajtott.

– Rendben. – már érezhetően unta a történetet. – Mi a lényeg?

– A lényeg az, hogy a szarlavina akkor is jön ha nem teszel semmit. Viszont észre kell venni a jó dolgokat is.

– És mi volt a jó abban ami itt történt? – mutatott körbe.

– Ezt neked kell megtalálnod... neked kell észrevenned a jót. Személyesen nekem jó, hogy a történelem egy ismeretlen oldalát kutathatom ebben a könyvtárban. Jó dolog, hogy jobban megismertelek téged. Örülök, hogy beszélgethettem két olyan emberrel akik egy másik Zónából jöhettek. Talán megfejthetem a titkát a Zónának. Segíthetek, hogy vissza álljon minden a normális környezetbe. Segíthetek, hogy egy kislány visszataláljon a szüleihez.

Vándor a fejét csóválta. Ő nem ilyen, nem tud így látni dolgokat. De megérti a másik álláspontját. Sóhajt egyet és Felixre néz. Aki látszólag el van a gondolataival. Nézi az asztalt és nem kíván hozzászólni a Tom által elmondottakhoz. De hirtelen mégis megszólal.

– A srác miért ölte meg Lewet?

Vándor erre nem készült most fel. A gondolatai teljesen máshol jártak. Az, hogy visszafordultak az elmúlt hónapok eseményeihez elbizonytalanította. Gondolkozni kezdett.

– Nem tudom. – majd gyorsan hozzátette. – Persze én is megkérdeztem tőle odalent. Én sem értettem, hogy miért kellett megölnie. De amit mondott az nem volt érthető számomra.

– Miért, mit mondott? – kérdezte Felix.

Vándor próbált visszaemlékezni pontosan Tima szavaira.

– Valami olyasmit, hogy nem akar tanúkat.

– Milyen tanúkat? – eddig Felix hátra dőlve a széken ült. Most előre dőlt és kezeit az asztalra tette. – Milyen tanúkat nem akart? – ismételte meg. – Hiszen mindenki tudta mit keres, mit akar, ki ő... – majd elbizonytalanodott. – Vagy nem?

Vándor megrázta fejét.

– Nem tudom. Én sem tudom ki volt ő valójában. A rövid sétánk során azt tudtam meg, hogy nagyon is jól ismerte az alagutakat. Nagyon is tudta mi hol van. – itt egy pillanatra megállt. – Még azt is tudta, hogy egy a sötétben nem látszódó csatornafedél hol van pontosan.

– Gondolod, hogy nem először volt ott? – mondta hunyorogva Felix.

– Nem tudom. – Ismételte meg. Majd ismét nagy levegőt vett. – Azt tudom, hogy folyamatosan azt hajtogatta, én vagyok az akit keresett. Akiért küldték. – majd hátradőlt a széken. – De azt nem mondta meg ki küldte. Azt sem, hogy miért. A végén pedig már zavarodottan is viselkedett. Nem tudtam eldönteni, hogy mi igaz abból amit mond és mit talált ki. De ahogy láttam, ezt ő sem tudta mindig eldönteni.

Az ezt követő napokban még az is felvetődött benne, hogy a srác mindent csak kitalált, vagy elképzelt. Beképzelt magának. A Professzor szerint vannak olyanok, akik kész fantáziavilágot alkotnak és egy idő múlva elhiszik azt amit képzelegnek.

– Na igen. De a kislányt és a társait nem képzelte. Azt látták velük. – mondta Tom.

– Igen,... – emelte fel a kezét, rámutatva a lényegre. –...és itt akadtam meg én is. – széttette a kezeit. – Mert én sem értem. Nem értem miért hozta ide a kislányt? Miért nem jöttek vele a társai? Egyáltalán hová tette a kislányt és a társait? Nem értem továbbá, hogy nekem mi közöm az egészhez? De úgy éreztem, hogy a kislánnyal egy fontosságúnak tartott engem is. Már pedig akkor felvetődött bennem, hogy mi közöm nekem a kislányhoz?

Felix karba tette a kezét és megszólalt.

– Megkérdezted a szüleit, hogy miért rabolhatták el a lányt?

Vándor bólintott.

– Igen, de ők sem tudták. – válaszolt, majd gondolatban hozzátette. – vagy nem akarták elmondani.

– Elmesélték az elrablás körülményeit. – folytatta. – De tulajdonképpen semmi olyat nem mondtak ami okot adhat arra, hogy pont azt a kislányt rabolják el. Ugyanúgy, ahogy én sem érzem magam különlegesnek. Nem érzem, hogy szuper képességeim vagy különleges adottságaim lennének. A kislányban sem látok ilyet.

Felix oldalra fordította a fejét.

– Lehet, hogy hazudtak a szülei?

– Lehet. – válaszolt. – Ez is felmerült persze bennem. De nem tudom mi okuk lenne rá?

Felix és Tom is összenézett. Ők sem tudtak erre okot adni.

– És ki lőtte le a gyereket?  – kérdezte Felix.

Vándor szeme a táblába szúrt vesszőre nézett. Sokat gondolkodott ő is ezen. Visszatekerte magában a pillanatokat és nem talált semmit. Nem látott semmit a sötétben. Csak egyetlen csikorgás történt, mielőtt a nyílvessző eltalálta a gyereket. Utána semmilyen zajt nem hallott. Se gy árnyékot, se egy fényforrást sem látott. Nem hallott lépteket.

– Nem tudom. – rázta meg a fejét. – Az egész gyorsan történt. Bár úgy érzem, hogy nagyon jó megfigyelő képességem van. Itt nem láttam és nem hallottam semmit. – Ránézett a másik kettőre. – Semmit. Értitek? Mármint. – előre dőlt és kezeit az asztalon kopogtatta. – Ha bárki is ott lett volna fizikailag, akkor hallom a lépteit a vízfolyásban. Ahogy az én lépteimet is hallottam amikor mentünk. Nem láttam semmit, tehát ha csak nem volt rajta éjjellátó akkor fényforrást kellett használnia. Azt sem láttam. A sötétség elnyelte a hangot és a fényt is. Mintha nem is lett volna ott senki, aki lőtt volna.

Felix megint hátradőlt és Tom is követte a példáját. Nézték a Vándort és ők sem tudták mit mondjanak erre. Tudták, hogy ha Vándor nem tátott ott senkit, ha nem érzékelt mozgást, ha nem hallott hangokat, akkor ők sem hallottak vagy láttak volna ott semmit. Tehát a kör bezárult.

Vándor felnézett. A két zsoldos már nem nézte őt Az asztalt nézték meredten, a saját gondolataikba mélyedve.

– Nos. – húzta fel Vándor a szemöldökét. – Mi a véleményetek?

Egyetlen megfogalmazás jutott eszébe Felixnek.

– Szarlavina.

Mire mindhárman röhögni kezdtek. Nem volt vicces a helyzet. De a Zóna megtanította őket arra, hogy ha a legrosszabb helyzetben sem tudnak nevetni, akkor akár fel is adhatják.

Percek teltek el. Lényegében a sztori nem változtatott semmin. Csak azon, hogy már nem volt téma köztük a gyerek és a csatorna. Ehelyett Felix olyan történeteket kezdett keresni, ahol nyílvesszőket használtak. Kérdezősködni kezdett olyan stalkerek vagy más személyek után, aki ilyen fegyvert használ. Órákkal a beszélgetés után Vándor ismét a könyvek felé hajolt. Felix a PDAján beszélt más zsoldosokkal. Tom pedig elmélyedt a múltban.

***

Tom nézte, ahogy Felix nyomkodja a Pda-ját. Vándor pedig próbált újabb és újabb információt kinyerni a könyvekből, ami számukra érthetetlen nyelven íródott.

Több ezer évvel ezelőtti mítoszok és legendák váltak valósággá előttük. Olyanok, melyeket gyerekeknek mondtak el régen riogatásként. A történelem és a legendák mintha megelevenednének. Gyerekkorában gyakran riogatták őt azzal, hogy milyen szörnyek éltek a bolygón az ember előtt.

Emlékszik, amikor kiránduláskor elkóboroltak a tábortól és visszataláltak. A tábortűznél mesélték a Vogyanoj legendáját. A rejtélyes vízi szörnyét, mely csónakokat süllyeszthet el, vagy be rántja az embert és magával viszi a víz alá. Átváltozhat óriás hallá vagy vízbe fúlt kisgyerekké is. A rémmesék persze hozzájárultak a tábori lét tábortüzes élményeihez. Azonban volt olyan, amikor eltűnt gyermek a mocsárban. Hiába keresték, többet nem találták meg.

Emlékszik a napra, verőfényes napsütés volt. 1986. július. Pár hónappal azelőtt történt a csernobili atomrobbanás, de ezt ők nem tudták akkor. A szovjet vezetés mindent titokban tartott.

A táborban 14-15 csoport működött, és a fa cölöpökön álló gerendaházakon kívül még nyolc kőépület volt. Ezek voltak a mosdók, zuhanyzók, a tanácsadók, és a nevelők lakhelyei. A srácok és a tanácsadók mind jó barátok voltak. A nevelőkkel már kevésbé volt jó a viszony. Reggelente mindig torna volt és gyülekező. Ahol elmondták az aznapi tervet. Emlékszik, hogy volt sok koncert, sportesemény, csapatverseny, nem beszélve a friss levegőről. Az állandó fürdésről a tóban, és egy nagy színpad is volt. Nagyon fontos volt az egyensúly: állandó hely, állandó emberek, minden kedves és ismerős.

A táborban különböző érdeklődési körök alapján csapatok működtek: rajz, hímzés, modellezés. Persze rengeteget tanultak a túlélésről az erdőben, mocsárban, egyéb helyeken. A nagyobbaknak lövészet is volt. A táborokban mindig versenyeket rendeztek a csapatzászlók megtalálásáért. A turnusok végén a csapatok kiválasztottak maguknak rejtekhelyeket ahova elrejtették. Ez akár az erdős és a mocsár is lehetett. Ahol a kígyók is gyakoribbak. Természetesen a turnus végére megtanulták kezelni a természetet. Bár előfordultak balesetek, de még sem lett komolyabb ügy belőle.

A táborok állandó életéhez tartoztak a rémmesék is. Sokat hallott az iskolában arról, hogy különböző táborokban különböző szörnyeket, szellemeket vagy épp csak veszélyes helyeket emlegetnek. Tomnak a leginkább megragadt rémmese az volt, hogy éjszaka ördögök kóborolnak a táborban. Ezért nem érdemes későn, egyedül sétálni az utcán. Ami nem kevésbé hátborzongató, hogy sokszor vettek észre társaival ismeretlen lábnyomokat. Pedig a táborban nem volt állat. A tanácsadóak sem tudták azonosítani. Elkönyvelték csínytevésnek. De az is előfordult, hogy komolyan vették és akkor aggódást látott az arcukon.

A meleg nyári napok beköszöntével, a Cseljabinszk térségében is megkezdődik az úszás szezon.

Július az év legmelegebb hónapja volt. A vízhőmérséklet elérte a 22 fokot. Éjjel sem ment 17 fok alá a levegő hőmérséklete. Nappal pedig szinte mindig elérte a 29 fokot. Hetente legalább egyszer zivatar is volt.

A szovjet gyereknevelés nem olyan volt, mint a nyugati-liberális stílus: tornázni kellett, délután aludni. Meg kellett enni mindent, amit eléd raknak. Akármilyen kellemetlen volt is. A nevelők nem voltak épp a kedvesség és a megértés mintapéldányai. Tom egyszer elesett és vérzett az orra. Tudta, hogy rossz ötlet az nevelőktől segítséget kérni. Ott kevés lesz az együttérzés. Ezért kiszaladt az erdőbe és elbújt. A patak vizében mosta meg az arcát. A hideg víz elállította az orrvérzést. Egy fél óra múlva visszament és csatlakozott a csoporthoz.

A szülők a gyerekeket mindig elküldték a nyári táborokba.

– Emlékszem. – gondolt vissza Tom. – Mindig vártam az indulást. A hosszú, sokszor több órás vonatúton már barátságok és ifjúkori szerelmek is köttettek. Irigykedve néztem az idősebbeket, ahogy felnőtt dolgokról beszélgetnek vagy épp a barátnőjükkel vannak. A vonaton ritkán voltak balhék. Általában tiszteltük és becsültük egymást. Bár előfordultak kiközösítések és olyanok is amikor átlépték azt a bizonyos határt. A felnőttek, a nevelőink mind azt sulykolták belénk, hogy mi fogjuk megváltani a világot, mi fogjuk majd a jövőt építeni. Na persze egy gyerekre ekkora terhet rakni... Kész csoda, hogy nem lettünk mind elmeháborodottak. Mint sok család a Szovjetunióban, nekünk is furcsa és megosztott kapcsolatunk volt a kommunizmussal. Édesanyám nagyapja magas rangú tisztviselő volt a háború alatt,Volt hatalma és tekintélye. De ezzel együtt járt a félelem, amelyel a korszak bármely magas rangú tisztviselője szembesült. Azokat, akikkel együtt dolgozott, azért küldték a munkatáborba, mert csak néhány percet késtek a munkából, vagy nem tudták azonnal emlékezetből megadni a pontos információkat, amelyeket egy magasabb rangú párttisztviselő kért. Előfordultak olyanok is akik csak tévedtek valamiben. Nem nagy dologra kell gondolni. Nem követelt semmilyen áldozatot és nem okozott kárt. De nem volt megfelelő a munkája. Ha tisztogatásra került volna sor, a dédapám valószínűleg a halállistán találta volna magát. Haláláig biztos volt benne, hogy csak Sztálin halála mentette meg. De túlságosan rémült volt ahhoz, hogy erről az időszakról bővebben beszéljen.

Nyaranta a városok kiürültek. A gyerekek táborokba mentek vagy vidékre a nagyszülőkhöz.

Én is az egyik ilyen táborban voltam. Cseljabinszktól 40km-re. Nem messze. Egy üdülőfaluban, melyet erdő és tavak vettek körül. Voltak mocsarak is. Az ott töltött egy hónap alatt gyakran mentünk horgászni. Emlékszem mennyire élveztük a kristálytiszta v

